laion/Wikipedia-Exotic huggingface dataset:
სვარანცი

სვარანცი (სომხ. Սվարանց) — სოფელი სომხეთში, სიუნიქის პროვინციაში. მდებარეობს ზღვის დონიდან 1 780 მეტრზე. 2008 წლის მონაცემებით, მოსახლეობა 286 ადამიანს შეადგენდა, სიმჭიდროვე 18 ადამიანი კმ²-ზე. ფართობი 16.28 კმ²-ია. სომხეთის მოსახლეობის 2001 წლის აღწერის მონაცემები
სიუნიქი (სოფელი)

სიუნიქი (სომხ. Սյունիք) — სოფელი სომხეთში, სიუნიქის პროვინციაში. მდებარეობს ზღვის დონიდან 720 მეტრზე. 2008 წლის მონაცემებით, მოსახლეობა 1 256 ადამიანს შეადგენდა, სიმჭიდროვე 66 ადამიანი კმ²-ზე. ფართობი 19.05 კმ²-ია. სომხეთის მოსახლეობის 2001 წლის აღწერის მონაცემები
თანაჰატი

თანაჰატი (სომხ. Թանահատ) — სოფელი სომხეთში, სიუნიქის პროვინციაში. მდებარეობს ზღვის დონიდან 1 920 მეტრზე. 2008 წლის მონაცემებით, მოსახლეობა 74 ადამიანს შეადგენდა, სიმჭიდროვე 4.2 ადამიანი კმ²-ზე. ფართობი 17.51 კმ²-ია. სომხეთის მოსახლეობის 2001 წლის აღწერის მონაცემები ვიკისაწყობში არის გვერდი თემაზე: თანაჰატი
ტანძატაფი

ტანძატაფი (სომხ. Տանձատափ) — სოფელი სომხეთში, სიუნიქის პროვინციაში. მდებარეობს ზღვის დონიდან 1 420 მეტრზე. 2008 წლის მონაცემებით, მოსახლეობა 100 ადამიანს შეადგენდა, სიმჭიდროვე 14 ადამიანი კმ²-ზე. ფართობი 7.32 კმ²-ია. სომხეთის მოსახლეობის 2001 წლის აღწერის მონაცემები
ტანძავერი

ტანძავერი (სომხ. Տանձավեր) — სოფელი სომხეთში, სიუნიქის პროვინციაში. მდებარეობს ზღვის დონიდან 1 650 მეტრზე. 2008 წლის მონაცემებით, მოსახლეობა 208 ადამიანს შეადგენდა, სიმჭიდროვე 56 ადამიანი კმ²-ზე. ფართობი 3.72 კმ²-ია. სომხეთის მოსახლეობის 2001 წლის აღწერის მონაცემები
ტაშტუნი

ტაშტუნი (სომხ. Տաշտուն) — სოფელი სომხეთში, სიუნიქის პროვინციაში. მდებარეობს ზღვის დონიდან 1 950 მეტრზე. 2008 წლის მონაცემებით, მოსახლეობა 134 ადამიანს შეადგენდა, სიმჭიდროვე 2.7 ადამიანი კმ²-ზე. ფართობი 50.26 კმ²-ია. სომხეთის მოსახლეობის 2001 წლის აღწერის მონაცემები
თასიკი

თასიკი (სომხ. Թասիկ) — სოფელი სომხეთში, სიუნიქის პროვინციაში. მდებარეობს ზღვის დონიდან 1 740 მეტრზე. 2008 წლის მონაცემებით, მოსახლეობა 286 ადამიანს შეადგენდა, სიმჭიდროვე 7.1 ადამიანი კმ²-ზე. ფართობი 40.51 კმ²-ია. სომხეთის მოსახლეობის 2001 წლის აღწერის მონაცემები
ტათევი (სოფელი)

ტათევი (სომხ. Տաթև) — სოფელი სომხეთში, სიუნიქის პროვინციაში. მდებარეობს ზღვის დონიდან 1 680 მეტრზე. 2008 წლის მონაცემებით, მოსახლეობა 892 ადამიანს შეადგენდა, სიმჭიდროვე 14 ადამიანი კმ²-ზე. ფართობი 65.73 კმ²-ია. სომხეთის მოსახლეობის 2001 წლის აღწერის მონაცემები
ტავრუსი

ტავრუსი (სომხ. Տավրուս) — სოფელი სომხეთში, სიუნიქის პროვინციაში. მდებარეობს ზღვის დონიდან 1 320 მეტრზე. 2008 წლის მონაცემებით, მოსახლეობა 89 ადამიანს შეადგენდა, სიმჭიდროვე 24 ადამიანი კმ²-ზე. ფართობი 3.76 კმ²-ია. სომხეთის მოსახლეობის 2001 წლის აღწერის მონაცემები
ჯამბულ ბაკურაძე

ჯამბულ ბაკურაძე (დ. 24 მარტი, 1944, ლენტეხის რაიონი, — გ. 17 ივლისი, 2020) — ქართველი პოლიტიკოსი, მეწარმე. 1971 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ეკონომიკის ფაკულტეტი მრეწველობის დაგეგმვის სპეციალობით. 1972–1977 წლებში თბილისის სავაჭრო ქსელში სხვადასხვა თანამდებობაზე მუშაობდა. 1985–1987 წლებში უნივერმაღ „თბილისის“ დირექტორის მოადგილე, დირექტორი იყო. 1988–1991 წლებში თბილისის ვაჭრობის სამმართველოს უფროსის პირველი მოადგილე, ამავე სამმართველოს უფროსი. 1992 წლიდან ასოციაცია „არაგვი-77“-ის ვიცე-პრეზიდენტი. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „მრეწველობა გადაარჩენს საქართველოს“. 2002 წლიდან — პარლამენტის გადასახადებისა და შემოსავლების კომიტეტის თავმჯდომარის მოადგილე. 2003 წლის დეკემბრიდან სახელმწიფო მინისტრის მოადგილე, სახელმწიფო მინისტრი მცირე და საშუალო ბიზნესის განვითარების საკითხებში (2004). რეგიონული განვითარებისა და ინფრასტრუქტურის მინისტრის პირველი მოადგილე (2008-2012). ჯამბულ ბაკურაძე — საქართველოს ბიოგრაფიული ლექსიკონი ჯამბულ ბაკურაძე — საქართველოს პარლამენტის ოფიციალური საიტი[მკვდარი ბმული] ↑ საქართველოს პარლამენტი მწუხარებას გამოთქვავს 1999-2004 წლების მოწვევის საქართველოს პარლამენტის წევრის ჯამბულ ბაკურაძის გარდაცვალების გამო და თანაუგრძნობს მის ოჯახს დაარქივებული 2020-07-19 საიტზე Wayback Machine. , საქართველოს პარლამენტი. 17 ივლისი, 2020.
გურამ აბსანძე

გურამ აბსანძე (დ. 1952, ზუგდიდის რაიონი) — ქართველი პოლიტიკოსი. 1974 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ეკონომიკის ფაკულტეტი ფინანსებისა და კრედიტების სპეციალობით. 1975-1976 წლებში - საქართველოს ფინანსთან სამინისტროს ზუგდიდის რაიონის საფინანსო განყოფილებაში უფროსი ეკონომისტი. 1977-1984 წლებში მოსკოვის მელიორაციისა და წყალთა მეურნეობის სამინისტროს უფროს ეკონომისტად, განყოფილების უფროსის მოადგილედ, შემდეგ განყოფილების გამგედ მუშაობდა. 1984-1990 წლებში - საქართველოს ფინანსთა სამინისტროს სამმართველოს უფროსი, საკონტროლო-სარევიზიო სამმართველოს უფროსი იყო. 1990 წელი ნოემბერში - საქართველოს რესპუბლიკის ფინანსთა მინისტრად დაინიშნა. 1991-1992 წლებში - საქართველოს რესპუბლიკის პრემიერ-მინისტრის მოადგილე – ეკონომიკისა და ფინანსთა მინისტრი იყო. 2003 წლის დეკემბრიდან - საქართველოს სახელმწიფო მინისტრის მოადგილე. გურამ აბსანძე დაარქივებული 2016-03-05 საიტზე Wayback Machine.
მუჰამადუ ბუჰარი

მუჰამადუ ბუჰარი (ინგლ. Muhammadu Buhari; დ. 17 დეკემბერი, 1942) — ნიგერიის არჩეული პრეზიდენტი და ნიგერიის არმიის გადამდგარი გენერალ-მაიორი. ბუჰარი 1983 – 1985 წლებშიც ასევე იყო ნიგერიის მეთაური, რომელიც 1983 წლის 31 დეკემბერს სამხედრო გადატრიალების გზით ჩაიგდო ხელში. ტერმინი ბუჰარიზმი მისი სამხედრო მმართველობის პერიოდიდან მოდის. ვიკისაწყობში არის გვერდი თემაზე: მუჰამადუ ბუჰარი ოფიციალური საიტი 2011 Presidential Election Campaign website Muhammadu Buhari - In a HARDtalk interview on 21 January 2004 ↑ Muhammadu Buhari Presidential Candidate. thisisbuhari.com. დაარქივებულია ორიგინალიდან — 2018-10-15. ციტირების თარიღი: 2015-02-08. ↑ Muhammad Buhari. Enyclopaedia Britannica. ციტირების თარიღი: 2015-02-08. ↑ Military Regime of Buhari and Idiagbon. ციტირების თარიღი: 12 September 2013. ↑ Max Siollun (October 2003). „Buhari and Idiagbon: A Missed Opportunity for Nigeria“. ციტირების თარიღი: 12 September 2013. ↑ Sanusi Lamido Sanusi (22 July 2002). „Buharism: Economic Theory and Political Economy“. ლაგოსი. ციტირების თარიღი: 12 September 2013. ↑ Mohammed Nura (14 September 2010). „Nigeria: The Spontaneous 'Buharism' Explosion in the Polity“. Leadership (Nigeria). ციტირების თარიღი: 12 September 2013.
არკადიუშ მილიკი

არკადიუშ მილიკი (პოლ. Arkadiusz Krystian Milik; დ. 28 თებერვალი, 1994, ტიშუ) — პოლონელი ფეხბურთელი, რომელიც თამაშობს პოლონეთის ეროვნულ ნაკრებსა და საფეხბურთო კლუბ „ნაპოლიში“. შეგიძლიათ იხილოთ მედიაფაილები თემაზე „არკადიუშ მილიკი“ ვიკისაწყობში. არკადიუშ მილიკი Instagram-ზე არკადიუშ მილიკი Facebook-ზე არკადიუშ მილიკი Twitter-ზე
იონა ვაკელი

იონა ვაკელი (ნამდვილი სახელი და გვარი იონა ლუკას ძე მეგრელიძე; დ. 10 ნოემბერი, 1900, ვაკე, ახლანდ. ოზურგეთის მუნიციპალიტეტი, — გ. 1 აპრილი, 1988, თბილისი) — ქართველი მწერალი და დრამატურგი, საქართველოს ხელოვნების დამსახურებული მოღვაწე. პირდაწყებითი განათლება მშობლიურ სოფლის ორკლასიან სასწავლებელში მიიღო, შემდეგ სწავლა განაგრძო ფოთში. 1911 წელს მამა ოზურგეთის საპყრობილეში გარდაეცვალა. მესამე კლასის შემდეგ უსახსრობის გამო იძულებული გახდა სწავლისთვის თავი დაენებებინა და 1916 წელს სოფელს დაუბრუნდა. 1920 წელს დაამთავრა შალვა ნუცუბიძის მიერ დაარსებული განათლების კურსები. შემდეგ სწავლობდა თბილისის სახელმწიფო უნივერსიტეტის ასპირანტურაში. სხვადასხვა დროს მუშაობდა რესპუბლიკის ჟურნალ-გაზეთებში. მისი პირველი ლექსი „გურია“ 1918 წელს გამოქვეყნდა ჟურნალ „მხედარში“, ლექსთა პირველი კრებული კი 1922 წელს. 1920-იან წლებში იყო ლიტერატურული დაჯგუფება „პროლეტარული მწერლობის“ ერთ-ერთი მესვეური. 1931-1932 წლებში სწავლობდა თბილისის სახელმწიფო უნივერსიტეტის ასპირანტურაში. სისტემატურად აქვეყნებდა ლექსებს, პოემებს, პიესებს, თარგმანებს. განსაკუთრებული ღვაწლი დასდო ქართულ დრამატურგიას, მათგან დიდი წარმატებით სარგებლობდა პიესა „აპრაკუნე ჭიმჭიმელი“, რომელიც 1933 წელს დაიდგა მარჯანიშვილის თეატრში. ასევე დიდი მოწონება ხვდა წილად დრამატურგის პიესებს: „შამილს“ (1934), „გიორგი სააკაძეს“ (1939), „რვალს“ (1952), „ხელაშვილის ოჯახს“ (1962). მანვე თარგმნა პუშკინის, ლერმონტოვის, გოეთეს, შელის და სხვათა ნაწარმოებები. დაჯილდოვებული იყო „საპატიო ნიშნის“ ოდენებით და მედლებით. დაკრძალულია მწერალთა და საზოგადო მოღვაწეთა დიდუბის პანთეონში. იონა ვაკელი // ქართული საბჭოთა ენციკლოპედია, ტ. 4, თბ., 1979. — გვ. 274. კვერენჩხილაძე რ., იონა ვაკელი // ენციკლოპედია „საქართველო“, ტ. 3, თბ., 2014. — გვ. ?. ბაბუნაშვილი ზ., ნოზაძე თ., მამულიშვილთა სავანე, თბ., 1994. — გვ. 140. იონა ვაკელი, მწერალთა ავტობიოგრაფიები, წიგნი II, თბ., 2013. — გვ. 47-51. იონა ვაკელი — საქართველოს ბიოგრაფიული ლექსიკონი
ესაძე

საკუთარი სახელი ესაძე შეიძლება აღნიშნავდეს ერთ-ერთ შემდეგ პიროვნებათაგანს: ბორის ესაძე — სამხედრო ისტორიკოსი რეზო ესაძე — კინორეჟისორი სიმონ ესაძე — სამხედრო ისტორიკოსი სპირიდონ ესაძე — რუსეთის არმიის გენერალ-მაიორი სპირიდონ ესაძე — სამხედრო პირი, მკვლევარი, პედაგოგი
შუახევიჰესი

შუახევიჰესი — მშენებარე ჰიდროელექტროსადგური საქართველოში, შუახევის მუნიციპალიტეტის ტერიტორიაზე. პროექტის მშენებლობას ინდური Tata Power-ისა და ნორვეგიული Clean Energy Invest-ის მიერ დაფუძნებული ერთობლივი საწარმო – „აჭარისწყალი საქართველო”, მდინარე აჭარისწყალზე და მისი შენაკადების გასწვრივ ახორციელებს. მშენებლობა 2014 წლის 9 მარტს დაიწყო. მისი დასრულების თარიღ 2017 წლის 9 ნოემბერია, ხოლო ექსპლუატაციაში გაშვება კი 2018 წლის 9 იანვარს იგეგმება. „შუახევიჰესი“ ორი დამოუკიდებელი ჰესის (187 მეგავატი საერთო დადგმული სიმძლავრით) მშენებლობას და ოპერირებას ითვალისწინებს. პროექტით მდინარე აჭარისწყალზე, მდინარე სხალთასა და მდინარე ჩირუხისწყალზე ორი კაშხლისა და ერთი დამბის მოწყობაა გათვალისწინებული. georgian energy news factcheck.ge
დიდი საბერძნეთი

დიდი საბერძნეთი (ლათ. Magna Graecia, ბერძ. Μεγάλη Ελλάς) — სამხრეთ იტალიაში მდებარე ძველბერძნული ქალაქების ჯგუფი. მათი აქ დაარსება დაიწყო ძვ. წ. VIII საუკუნეში (იხ. ბერძნული კოლონიზაცია), უძველესი ქალაქი იყო კუმე, ყველაზე მნიშვნელოვანი როლი ითამაშეს ტარენტმა, სიბარისმა, კროტონმა, რეგიუმმა, პოსიდონიამ, ნეაპოლმა. სამხრეთ იტალიის შიდა ნაწილი დასახლებული იყო იტალიური ტომებით, რომლებთანაც ახალმოსახლე ბერძნებს მალევე მოუვიდათ სამხედრო კონფლიქტები, ამას დაემატა ცალკეულ ქალაქთა შორის ომები. კოლონიები თავდაპირველად დაარსდა როგორც მიწათმოქმედების დასახლებები, მაგრამ მალევე მათი მოსახლეობის ძირითადი საქმიანობა სავაჭრო საქმე გახდა. მას შემდეგ, რაც კროტონმა ძვ. წ. 510 წელს გაანადგურა მდიდარი და მასთან კონკურენციაში მყოფი სიბარისი, დაიწყო საერთო დაკნინება, რომელიც არ შეეხო მხოლოდ სიცილიას. ძვ. წ. 474 წელს სირაკუზის ტირანმა ჰიერონ I-მა ეტრუსკები კუმეს ბრძოლაში დაამარცხა. კართაგენელები დაამარცხეს 480 წელს ჰიმერის ბრძოლაში. ამ თავდაცვითი ომების წარმოებით, სირაკუზა თავისი ტირანების მმართველობის დროს დასავლეთ საბერძნეთის წამყვანი მებრძოლი ძალა გახდა. კართაგენელებთან მრავალსაუკუნოვანი ბრძოლის შედეგად სიცილიაზე მრავალი ქალაქი გაუკაცრიელდა. კონტინენტზე კი ერთი მეორის მიყოლებით დაიპყრო რომმა. ყველაზე ბოლოს, მედგარი ბრძოლის შემდეგ (282–272) დაეცა ტარენტი. დიდ საბერძნეთში ბერძნული ელემენტი იმპერიის ეპოქამდე შემორჩა. ადგილობრივი კულტურის მაღალ დონეზე მიუთითებს, მაგალითად, ელეისა და პითაგორეიზმის სკოლები. ძალიან ძლიერი იყო ბერძნული გავლენა რომზე. ბიზანტიურ ეპოქაში დიდი საბერძნეთის ბერძნული მოსახლეობა კვლავ გაიზარდა, მისი ნაშთები სამხრეთ იტალიაში ახლაცაა შემორჩენილი. რუკა ↑ 1.0 1.1 1.2 Гладкий В. Д. Древний мир : Энциклопедический словарь в 2-х томах. — М.: Центрполиграф, 1998.
დაბადებული გუშინ (1950 წლის ფილმი)

დაბადებული გუშინ (ინგლ. Born Yesterday) — ჯორჯ კიუკორის 1950 წლის ფილმი. ჯუდი ჰოლიდეიმ მიიღო ოსკარი საუკეთესო მსახიობი ქალისთვის. ყურადღება!  ქვემოთ მოყვანილია სიუჟეტის და/ან დასასრულის დეტალები. ჰარი ბრუკი მულტიმილიონერია. ის უხასიათი და მყვირალა ადამიანია. ბრუკი საქმიანი გარიგების დადებას აპირებს ვაშინგტონში, სადაც ის მოლაპარაკებებს აწარმოებს ერთ კონგრესმენთან. ბრუკს თან ახლავს საცოლე, შოუს ყოფილი მოცეკვავე გოგონა ემა, მეტსახელად ბილი. ბილის ქცევები და ლაპარაკის მანერა თანამდებობის ხალხთან აღიზიანებს ჰარის, ამიტომ ის დაიქირავებს ჟურნალისტ პოლ ვერალს, რათა ამ უკანასკნელმა ბილის საზოგადოებაში ქცევის წესები ასწავლოს. ბილი პოლისგან არა მხოლოდ მოქცევას ისწავლის, არამედ აშშ-ის ისტორიას შეისწავლის და იმასაც გაიგებს, რომ მისი საყვარელი ჰარი კორუმპირებულია, ამასთან ბილის შეუყვარდება მისი მომხიბვლელი და ახალგაზრდა მასწავლებელი. ჯუდი ჰოლიდეი - ემა დაუნი როდერიკ კროუფორდი - ჰარი ბროკი უილიამ ჰოლდენი - პოლ ვერელი ჰოვარდ ჯონი - ჯიმ დევერი ფრენკ ოტო - ოდი ლარი ოლივერი - კონგრესმენი ნორვალ ჰეჯესი „დაბადებული გუშინ“ — კინოფილმების ინტერნეტ-მონაცემთა ბაზა (ინგლისური) „დაბადებული გუშინ“ — TCM-ის მონაცემთა ბაზაში „დაბადებული გუშინ“ — Allmovie-ზე „დაბადებული გუშინ“ — Rotten Tomatoes
ესაკია

საკუთარი სახელი ესაკია შეიძლება აღნიშნავდეს ერთ-ერთ შემდეგ პიროვნებათაგანს: ლეო ესაკია — რეჟისორი ნიკოლოზ ესაკია — სამთო ინჟინერი
მარანიანი

მარანიანი (პორტ. Maranhão, MA) — შტატი ბრაზილიის ჩრდილო-აღმოსავლეთში. უკავია სავანით დაფარული ბრაზილიის ზეგნის ჩრდილოეთი ფერდობები და ზღვისპირა დაბლობი. ფართობი – 333 ათასი კმ². მოსახლეობა – 5,9 მლნ. ქალაქები (ათ.) – სან ლუისი (872), იმპერატრისი (222).
ისლამ ქარიმოვი

ისლამ აბდუგანიევიჩ ქარიმოვი (უზბეკ. Ислом Абдуғаниевич Каримов; რუს. Ислам Абдуганиевич Каримов; დ. 30 იანვარი, 1938 — გ. 2 სექტემბერი, 2016) — უზბეკეთის პრეზიდენტი 1990 წლიდან თავის გარდაცვალებამდე, 2016 წლის 2 სექტემბრამდე. ქარიმოვი გაიზარდა სამარყანდის ობოლთა თავშესაფარში. 1989 წელს ის უზბეკეთში საბჭოთა კავშირის კომუნისტური პარტიის პირველი მდივანი გახდა. 1990 წლის 24 მარტს გახდა უზბეკეთის საბჭოთა სოციალისტური რესპუბლიკის პრეზიდენტი. 1991 წლის 31 აგვისტოს მან გამოაცხადა უზბეკეთის დამოუკიდებლობა და 29 დეკემბერს 86%–ით მოიგო უზბეკეთის პირველი საპრეზიდენტო არჩევნები. კარიმოვის ხელისუფლება გამოირჩეოდა ავტორიტარიზმით, რომელიც ოპოზიციურ პარტიებს არ აძლევდა მუშაობის შესაძლებლობას. Bohr, Annette (1998). Uzbekistan: Politics and Foreign Policy. London: Royal Institute of International Affairs. ISBN 1-86203-081-2.  Schatz, Edward (2006). „Access by Accident: Legitimacy Claims and Democracy Promotion in Authoritarian Central Asia“. International Political Science Review. 27 (3): 263–284. doi:10.1177/0192512106064463. JSTOR 20445055. ვიკისაწყობში არის გვერდი თემაზე: ისლამ ქარიმოვი Official biography დაარქივებული 2005-04-07 საიტზე Wayback Machine. Profile on BBC News ↑ Islam Karimov: Uzbekistan strongman's death confirmed/www.bbc.com ↑ გარდაიცვალა ისლამ ქარიმოვი — РИА Новости ↑ Gulsen Aydin, Orta Dogu Teknik Universitesi, "Authoritarianism versus democracy in Uzbekistan: domestic and international factors", (Ankara: METU, 2004), p. 41.
Ainsi soit je... (სიმღერა)

„Ainsi soit je...“ — ფრანგი მომღერალ მილენ ფარმერის სინგლი, ალბომიდან Ainsi soit je.... გამოვიდა 1988 წელს, ლეიბლზე Polydor. სიმღერა გამოიცა ორჯერ: როგორც რიგით მეორე სინგლი, მეორე სტუდიური ალბომიდან (1988 წელს) და საკონცერტო სინგლი კონცერტიდან Live à Bercy (1997 წელს). სიმღერის ორივე ვერსია მოხვდა საფრანგეთის სინგლების ჩარტში. Sans contrefaçon-ის წარმატების შემდეგ, ლორან ბუტონამ და მილენმა გადაწყვიტეს გამოეშვათ ახალი სიმღერა სახელწოდებით Ainsi soit je..., რომელიც მომღერლის პირველი ბალადა გახდა. სინგლის ყდა თითქმის იდენტურია ალბომის ყდასთან. სინგლის ბუკლეტი თოჯინის გარეშეა. ყდაზე იმუშავა ფოტოგრაფმა ელზა ტრილმა. Ainsi soit je... გამოვიდა ვინილისა და CD აუდიო/ვიდეოს სახით საფრანგეთში, ორი წლის შემდეგ კი იაპონიაში. სიმღერის ტექსტი დაწერა მილენმა. სახელწოდება სინონიმია ქრისტიანული ფრაზისა ამინ (Ainsi Soit-Il ქართულად- დაე ეგრე იყოს) მაგრამ წერია როგორც Soit Jе , Sois Je-ს ნაცვლად, რომელიც გვიჩვენებს რომ Je (მე) გაპიროვნებაა. ვიდეო გადაიღო ლორან ბუტონამ. მუსიკალური კლიპზე მუშაობდნენ ორი დღის განმავლობაში, Stains-ის სტუდიაში, (საფრანგეთი). კლიპი შეიქმნა უოლტ დისნეი-ს ანიმაციური ფილმი ბემბი-ს მიხედვით. ვიდეო აჩვენეს არხზე Canal+, სინგლის გამოშვებიდან ერთი კვირის შემდეგ. ჟურნალმა Top 50 დადებითად შეაფასა: ვიდეო არის შუქ ჩრდილის თამაში. კამერის მოძრაობა, სწორადაა წარმოჩენილი და ხაზს უსვამს მელაქოლიისა და სევდიანობის განცდას. მილენ ფარმერი: ვოკალი, ტექტი ლორან ბუტონა: მუსიკა Polydor: ლეიბლი ვიკისაწყობში არის გვერდი თემაზე: Ainsi soit je... (სიმღერა) www.mylene.net ↑ Mylène Farmer - Single "Ainsi soit je..." - Histoire du single French. Mylene.net. დაარქივებულია ორიგინალიდან — 29 მარტი 2010. ციტირების თარიღი: 8 March 2010. ↑ Violet, 2004, pp. 94-95. ↑ Mylène Farmer - "Ainsi soit je..." - Clip French. Mylene.net. დაარქივებულია ორიგინალიდან — 29 მარტი 2010. ციტირების თარიღი: 8 March 2010. ↑ „Clip au top — Interprète: Mylène Farmer, titre: "Ainsi soit je", réalisateur: Laurent Boutonnat“. Top 50 (French). Mylene.net. 1988. ციტირების თარიღი: 8 March 2010. ↑ Royer, 2008, pp. 350-51. ↑ Royer, 2008, p. 359.
არჩილ ელიაშვილი

არჩილ ივანეს ძე ელიაშვილი (დ. 25 ივლისი, 1904, თბილისი — გ. 16 დეკემბერი, 1971, იქვე) — ქართველი ელექტროტექნიკოსი, მეცნიერი, ინჟინერი. დაიბადა ცნობილი ქართველი ექიმისა და საზოგადო მოღვაწის ივანე ელიაშვილის ოჯახში, რომლის ახლობლები და ხშირი სტუმრები იყვნენ აკაკი წერეთელი, ლუარსაბ ანდრონიკაშვილი, ალექსანდრე სუმბათაშვილ-იუჟინი და სხვები. ყოველივე ამან დიდი გავლენა იქონია ახალგაზრდა არჩილის მომავალზე. მან წარმატებით დაამთავრა თბილისის პირველი გიმნაზია და სწავლა განაგრძო გრენობლის (საფრანგეთი) პოლიტექნიკურ ინსტიტუტში, რომელიც ასევე წარმატებით დაამთავრა 1927 წელს. ახალგაზრდა სპეციალისტმა სამშობლოში დაბრუნებისთანავე განახორციელა ფოთისა და მისი მიდამოების ელექტროფიკაცია, მონაწილეობდა საქართველოს პირველი ელექტრო სისტემების დაპროექტებაში. პრაქტიკულ საქმიანობას კარგად უთავსებდა თეორიული საკითხების დამუშავებას. იყო საირიგაციო სისტემების ავტომატიზაციისა და ტელემექანიზაციის საკითხებზე ნაშრომების ავტორი. აღსანიშნავია, რომ მან ჩვენს ქვეყანაში პირველმა გამოიკვლია უკუკავშირიანი სისტემების მდგრადობის საკითხი. ა. ელიაშვილს დიდი წვლილი მიუძღვის თბილისის ელექტრომომარაგების საკითხის გადაჭრაში. მან საფუძველი ჩაუყარა საქართველოში ავტომატური მართვის განვითარების საქმეს. იგი იყო ელექტრონიკის, ავტომატიკისა და ტელემექანიკის (ახლანდელი მართვის სისტემების) ინსტიტუტის შექმნის ინიციატორი და ხელმძღვანელი. მისი თაოსნობით დაიწყო და გაიშალა მუშაობა საქართველოში მათემატიკური ლინგვისტიკისა და ავტომატიკის დარგში. მისივე ხელმძღვანელობით რესპუბლიკაში პირველად განხორციელდა სახალხო მეურნეობის სხვადასხვა დარგის ავტომატიზაცია ახალი ტექნიკის გამოყენებით, შეიქმნა ჩვენთან პირველი უნივერსალური გამომთვლელი მანქანა. მეცნიერის ინიციატივით და თაოსნობით შეიქმნა ავტომატიკისა და გამოთვლითი ტექნიკის ქართული ლექსიკონი. ამ ნაშრომისათვის ავტორთა კოლექტივს, მათ შორის ა. ელიაშვილს (სიკვდილის შემდეგ) მიენიჭა გ. ნიკოლაძის სახელობის პრემია. დაკრძალულია მწერალთა და საზოგადო მოღვაწეთა დიდუბის პანთეონში. ზ. ბაბუნაშვილი, თ. ნოზაძე, „მამულიშვილთა სავანე“, გვ. 133, თბ., 1994 ენციკლოპედია „საქართველო“, ტ. 2, თბ., 2012. — გვ. 643.
შრი-ლანკის ქალაქების სია

აქ წარმოდგენილია შრი-ლანკის ქალაქების ცხრილი მოსახლეობის სიდიდის მიხედვით.
ხაბაში

ხაბაში (ასევე ხაბაბაში, ხაბბაში) — ძველი ეგვიპტის მეფე (ფარაონი) ოცდამეთერთმეტე დინასტიიდან, რომელიც მეფობდა გვიანი პერიოდის დროს. მისი მმართველობა დაიწყო ძვ.წ. 338 წელს და დასრულდა ძვ.წ. 335 წელს. ძველი ეგვიპტური დინასტიები ეგვიპტის ოცდამეთერთმეტე დინასტია
ნაუტის რაიონი

ნაუტის რაიონი (ესპ. Distrito de Nauta) — რაიონი პერუში, ლორეტოს რეგიონის ლორეტოს პროვინციაში. მდებარეობს ზღვის დონიდან 111 მეტრზე. 2007 წლის მონაცემებით, მოსახლეობა 29 859 ადამიანს შეადგენდა, სიმჭიდროვე 4.5 ადამიანი კმ²-ზე. ფართობი 6 672 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
პარინარის რაიონი

პარინარის რაიონი (ესპ. Distrito de Parinari) — რაიონი პერუში, ლორეტოს რეგიონის ლორეტოს პროვინციაში. მდებარეობს ზღვის დონიდან 107 მეტრზე. 2007 წლის მონაცემებით, მოსახლეობა 7 394 ადამიანს შეადგენდა, სიმჭიდროვე 0.57 ადამიანი კმ²-ზე. ფართობი 12 951 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
ტიგრეს რაიონი

ტიგრეს რაიონი (ესპ. Distrito de Tigre) — რაიონი პერუში, ლორეტოს რეგიონის ლორეტოს პროვინციაში. მდებარეობს ზღვის დონიდან 125 მეტრზე. 2007 წლის მონაცემებით, მოსახლეობა 7 616 ადამიანს შეადგენდა, სიმჭიდროვე 0.38 ადამიანი კმ²-ზე. ფართობი 19 785 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
ტრომპეტეროსის რაიონი

ტრომპეტეროსის რაიონი (ესპ. Distrito de Trompeteros) — რაიონი პერუში, ლორეტოს რეგიონის ლორეტოს პროვინციაში. მდებარეობს ზღვის დონიდან 125 მეტრზე. 2007 წლის მონაცემებით, მოსახლეობა 6 621 ადამიანს შეადგენდა, სიმჭიდროვე 0.54 ადამიანი კმ²-ზე. ფართობი 12 246 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
ურარინასის რაიონი

ურარინასის რაიონი (ესპ. Distrito de Urarinas) — რაიონი პერუში, ლორეტოს რეგიონის ლორეტოს პროვინციაში. მდებარეობს ზღვის დონიდან 112 მეტრზე. 2007 წლის მონაცემებით, მოსახლეობა 12 025 ადამიანს შეადგენდა, სიმჭიდროვე 0.76 ადამიანი კმ²-ზე. ფართობი 15 778 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
გიორგი ეგნატაშვილი

გიორგი (გურგელი) სიმონის ძე ეგნატაშვილი (დ. 12 მარტი, 1885, თბილისი — გ. 16 იანვარი, 1962, იქვე) — ქართველი ტანმოვარჯიშე, საბჭოთა კავშირის სპორტის დამსახურებული ოსტატი (1936), საბჭოთა კავშირის დამსახურებული მწვრთნელი, საქართველოს დამსახურებული მასწავლებელი. კაზაკ იგნატიევის შთამომავალი. თავისი მოღვაწეობა დაიწყო ჯერ კიდევ მეოცე საუკუნის გარიჟრაჟზე, თავიდან როგორც მოქმედმა სპორტსმენმა, შემდეგ კი როგორც სპორტისა და ფიზკულტურული მოძრაობის ორგანიზატორმა. მან 1909 წელს დაამთავრა პრაღის უმაღლესი სატანვარჯიშო კურსები და დაიწყო მასწავლებლობა თბილისის სათავადაზნაურო გიმნაზიაში. 1907 და 1912 წლებში გამართულ სპორტსაზოგადოება „სოკოლის“ მსოფლიო შეკრებებზე თბილისის გუნდმა, რომელშიც გ. ეგნატეშვილიც შედიოდა, ჯერ მეორე და შემდეგ პირველი ადგილები დაიკავა. ეს იყო ჩვენი ტანვარჯიშული სკოლის უდავო წარმატება, რომელშიც ფასდაუდებელია გ. ეგნატაშვილის წვლილი, რადგან ამ დროისათვის იგი აქტიურ პედაგოგიურ მოღვაწეობას ეწეოდა. გ. ეგნატაშვილი 1918–1937 წლებში ხელმძღვანელობდა მოსწავლე ახალგაზრდობის ფიზიკურ აღზრდას თბილისის სკოლებში, 1937–1941 წლებში განაგებდა ტანვარჯიშის კათედრას ფიზკულტურის ინსტიტუტში. მომდევნო წლებში, ჯერ თბილისის უნივერსიტეტის, შემდეგ საქართველოს პოლიტექნიკური ინსტიტუტის ფიზიკური აღზრდის უფროსი მასწავლებელია. გ. ეგნატაშვილი იყო საზოგადოება „შევარდენის“ ერთ-ერთი დამაარსებელი და მეთაური. გიორგი ეგნატაშვილის სახელს ატარებს თბილისის განთლების განყოფილების ბავშვთა და მოზარდთა ცენტრალური სავარჯიშო სკოლა. დაჯილდოვებული იყო შრომის წითელი დროშის ორდენით. დაკრძალულია მწერალთა და საზოგადო მოღვაწეთა დიდუბის პანთეონში. ბაბუნაშვილი, ზაურ; ნოზაძე, თეიმურაზ., მამულიშვილთა სავანე : დიდუბის პანთეონი, თბ.: ირმისა, 1994. — გვ. 131. 449 გვ. ბერიშვილი, ელგუჯა., ქართული სპორტის ოქროს წიგნი, თბ.: პალიტრა L, 2013. — გვ. 169. 371 გვ. გიორგი ეგნატაშვილი — საქართველოს ბიოგრაფიული ლექსიკონი გიორგი ეგნატაშვილი — ბიოგრაფიული ლექსიკონი გიორგი ეგნატაშვილი — ქართული სპორტი გიორგი ეგნატაშვილი — ციფრული ფოტომატიანე „ივერიელი“ ↑ ისინი პირველები იყვნენ // „ლელო“, 7 ნოემბერი, 1987, № 214 (9625), გვ. 2. ↑ გიორგი ეგნატაშვილი - ტანმოვარჯიშე, პედაგოგი, ქართული ტანვარჯიშული სკოლის ერთ-ერთი ფუძემდებელი.. ფოტომატიანე „ივერიელი“. ციტირების თარიღი: 23 იანვარი, 2022
პებასის რაიონი

პებასის რაიონი (ესპ. Distrito de Pebas) — რაიონი პერუში, ლორეტოს რეგიონის მარისკალ-რამონ-კასტილიის პროვინციაში. მდებარეობს ზღვის დონიდან 101 მეტრზე. 2007 წლის მონაცემებით, მოსახლეობა 12 663 ადამიანს შეადგენდა, სიმჭიდროვე 1.1 ადამიანი კმ²-ზე. ფართობი 11 437 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
რამონ-კასტილიის რაიონი

რამონ-კასტილიის რაიონი (ესპ. Distrito de Ramón Castilla) — რაიონი პერუში, ლორეტოს რეგიონის მარისკალ-რამონ-კასტილიის პროვინციაში. მდებარეობს ზღვის დონიდან 84 მეტრზე. 2007 წლის მონაცემებით, მოსახლეობა 18 146 ადამიანს შეადგენდა, სიმჭიდროვე 2.5 ადამიანი კმ²-ზე. ფართობი 7 122 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.
სან-პაბლოს რაიონი (მარისკალ-რამონ-კასტილია)

სან-პაბლოს რაიონი (ესპ. Distrito de San Pablo) — რაიონი პერუში, ლორეტოს რეგიონის მარისკალ-რამონ-კასტილიის პროვინციაში. მდებარეობს ზღვის დონიდან 95 მეტრზე. 2007 წლის მონაცემებით, მოსახლეობა 14 642 ადამიანს შეადგენდა, სიმჭიდროვე 2.9 ადამიანი კმ²-ზე. ფართობი 5 045 კმ²-ია. პერუს რაიონები 2007 წლის აღწერის მონაცემები დაარქივებული 2013-01-27 საიტზე Wayback Machine. პერუს სტატისტიკისა და ინფორმაციის ეროვნული ინსტიტუტი დაარქივებული 1997-04-12 საიტზე Wayback Machine.